
Primarul Municipiului Marghita  
Nr. 8566 din 23.08.2022

REFERAT  DE  APROBARE 
la proiectul de hotărâre privind acordarea de sprijin financiar pentru unităţile de cult aparţinând cultelor religioase de pe raza  municipiului Marghita pe anul 2022


Prezentul referat de aprobare are la bază prevederile art.6 alin (3) si art.30 alin.(1) si (2) din Legea  nr. 24/2000, privind normele de tehnică legislativa pentru elaborarea actelor normative, republicată , cu modificările și completările ulterioare, reprezentând instrumental de prezentare si motivare a  proiectul  de hotărâre privind acordarea de sprijin financiar pentru unităţile de cult apartinand cultelor religioase de pe raza  municipiului Marghita pe anul 2022.
Motivul elaborării acestui proiect de hotărâre îl constituie ducerea la îndeplinire a Hotărârii de Consiliu Local nr. 46/2022 de aprobare a bugetului de venituri si cheltuieli a Municipiului Marghita pe anul 2022, unde la Capitolul 5912 Servicii Religioase -Susţinerea cultelora fost alocată suma de 150.000 lei. 
  Oportunitatea iniţierii proiectului : urmare a solicitărilor cultelor pentru realizarea unor lucrări de construcţie sau a promovarii unor activităţi în susţinerea  cultului respectiv .
Ţinând cont de principiul prevăzut în art. 9 din Legea nr. 489/2006 privind libertatea religioasă si regimul general al cultelor potrivit căruia ” cultele sunt egale în faţa legilor si a autorităţilor publice. Statul, prin autorităţile sale, nu va promova şi nu va favoriza acordarea de privilegii sau crearea de discriminări faţă de vreun cult”, consider necesar stabilirea unor sume proporţionale cu numărul de enoriasi /familii al fiecărui cult ce functionează pe teritoriul unitatii noastre administrative , urmând ca în baza Regulamentului local aprobat prin HCL nr.139/28.09.2017     sa se faca evaluarea si selectia cererilor si a documentelor depuse .
[bookmark: _GoBack]Totodată, acest regulament aprobat în conformitate cu prevederile Ordonantei de Guvern nr. 82/2001 si a Normelor metodologice pentru aplicarea stabilirii  formelor de sprijin financiar  unităţilor de cult apartinând cultelor religioase recunoscute din România prevede infiinţarea unei comisii de analiză  care va verifica documentele si solicitările primite , comisie numita prin dispozitia primarului din care va face parte si un reprezentant al Consiliului Local. Întrucât în acest mandat, pâna acum nu s-a numit această comisie  consider necesar si desemnarea din rândul consilierilor locali a unui reprezentant, prin acest proiect de hotărâre. 

